महाभारत में दुर्बुद्धि दुर्योधन सर्वथा अयोग्य एवं अहंकारी था, और पांडव कहीं योग्य एवं विनम्र थे अतएव सम्पूर्ण कौरव पक्ष किसी प्रकार पांडवों को मार्ग से हटाना चाहता था, इसके लिए समय समय पर षड्यंत्रों का सहारा लिया गया, कभी लाक्षा गृह में जलाकर मारने का प्रयास किया, तो कभी महा क्रोधी दुर्वासा ऋषि को, अति विपन्नता में गुजारा कर रहे पांडवों का आतिथ्य लेने भेजा आदि | ठीक उसी प्रकार आज भी दुर्बुद्धी एवं अहंकारी दुर्योधन (राहुल गांधी) और समस्त कौरव पक्ष (विपक्ष) अपने को अर्जुन (मोदीजी) के समक्ष असमर्थ और असहाय पा रहे हैं, इसलिए उनकी हत्या करने या अपध्स्त करने के लिए विभिन्न प्रकार के षड्यंत्र रच रहे हैं, कभी मणि शंकर एयर पाकिस्तान से मोदीजी को हटाने में सहायता मांगते हैं, तो कभी भीमा कोरेगांव जैसे षड्यंत्र रचे जाते हैं | यह सत्य है कि आज के अर्जुन (मोदीजी) ने मोह के वशीभूत होकर अपने अस्त्र रख दिए हैं और आजतक किसी भी भ्रष्टाचारी के विरुद्ध कोई कार्यवाही नहीं की है; परन्तु अभी युद्ध छोड़ा नहीं है, सम्पूर्ण विपक्ष एवं सरकार के भ्रष्टाचरियों को निरंतर भय है, कि कहीं उन्हें कर्तव्य बोध न हो जाए, और वे युद्ध के लिए सन्नद्ध हो जाएं, उस स्थिति में इन सभी पापियों का सुरक्षित ठिकाना कारागृह होगा; अतएव ये सभी मिलकर या तो षड्यंत्र द्वारा उनकी हत्या करवा देना चाहते हैं, या अनर्गल प्रलाप कर और झूठे अप्रमाणिक आरोप लगा कर द्रोपदी को भ्रमित कर, उसे ही अर्जुन से विमुख करना चाहते हैं | यदि द्रोपदी स्वयं अपने तारनहार अर्जुन (मोदीजी) पर अविश्वास कर कौरवों की गोद में बैठ जाती है, तो यह धर्मयुद्ध स्वतः समाप्त हो जाएगा और पुनः कौरवों का नंगा नाच प्रारम्भ हो जाएगा ( लाखों करोड़ के घोटाले, भगवा आतंकवाद, लक्षित हिंसा अधिनियम आदि) |